Un șacal a rămas cu capul blocat într-un bidon de plastic în Vrancea. Imagini revoltătoare. .
Un șacal a rămas cu capul blocat într-un bidon de plastic. Acesta a fost filmat cu ajutorul unei camere cu senzor de mișcare. "Vă rugăm, oameni buni, să nu mai aruncați deșeurile peste tot în natură!“, transmit cei de la ACDB, o organizație pentru protecţia mediului înconjurător.
Gunoaiele aruncate peste tot de oameni au efecte revoltătoare asupra animalelor sălbatice, care sunt atrase de deșeurile mai mult sau mai puțin atractive pentru ele.Te va revolta și pe tine cazul unui șacal căruia i-a rămas capul blocat într-un bidon de plastic. Animalul se afla într-o zonă din Situl Natura 2000 Lunca Siretului Inferior din Vrancea, loc în care ecosistemele de luncă sunt sufocate de depozite ilegale de deșeuri."Căutăm peste tot acest animal în speranța că-l vom găsi și elibera, dar șansele sunt mici“, au anunțat pe Facebook cei de la ACDB, o organizație pentru protecţia mediului înconjurător.Ei au tras și un semnal de alarmă: "Vă rugăm, oameni buni, să nu mai aruncați deșeurile peste tot în natură!“.